EH Bildu Nafarroa talde parlamentarioari atxikitako Maiorga Ramírez Erro jaunak idatziz erantzuteko galdera egin du kulturako profesionalentzako kontsulta-aholkularitzako zerbitzu bat irekitzeari buruz (10-20/PES-00093). Hona Nafarroako Gobernuko Kultura eta Kiroleko kontseilariaren erantzuna:

**1.- Zer giza baliabide eta profesional dauzka aholkularitzako zerbitzu horrek?**

Aholkularitza-zerbitzua Arpa Accounting SL enpresarekin kontratatu da. ARPA Abogados Consultores sozietatearen filiala da. ARPA aholkularitza espezializatua da, 25 urtetik gorako ibilbidea duena, eta kontabilitate, zerga, merkataritza, ekonomia eta lan arloko kudeaketan eta aholkularitzan dihardu, enpresa txiki eta ertainen eta banakako enpresarien esparruan. Gainera, ARPA, bazkide gisa, CLAVNA Nafarroako Ikus-entzunezkoen Klusterreko kidea da.

**2.- Zer kontratazio-prozedura erabili da?**

Enpresa hori Nafarroako Kontratu Publikoei buruzko apirilaren 13ko 2/2018 Foru Legearen 81. artikuluan aurreikusitako zenbateko txikiagoko kontratu baten bidez kontratatu da.

**3.- Zein izanen da zerbitzu horren kostua?**

Kontratu horren gehieneko zenbatekoa 14.700 eurokoa da, BEZik gabe. Maiatzaren 11tik 31ra bitartean egindako lanengatik 2.686 euro fakturatu dira (BEZa barne).

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko ekainaren 16an

Kultura eta Kiroleko kontseilaria: Rebeca Esnaola Bermejo